Fico "poprosil" členov vlády a poslancov Smeru, aby až do hlasovania odišli… dočítal som sa. 🙁
Viete, pred rokom, keď učitelia odišli zo škôl štrajkovať, inými slovami, spravili presne to, čo členovia vlády, bola im o alikvotnú časť znížená výplata. Keďže nám včera a predvčerom (a po mnoho iných dní pred tým) páni poslanci ukázali, že vlastne ľudia platení z našich daní môžu beztrestne opustiť svoje pracovisko a nemusia pracovať, pričom tento postup nebude mať na ich mzdu žiaden vplyv, žiadam dodatočne vyplatiť učiteľom ich mzdy, o ktoré prišli počas minuloročného štrajku. Lebo aj poslanci aj učitelia sú platení rovnako z mojich daní a teda pre nich musia platiť rovnaké pravidlá!
Hm, len mi teraz, prosím, nezačnite argumentovať, že čo je dovolené Bohovi… lebo je podľa mňa nad slnko jasné, kto je v tomto prípade ten vôl*.
Autor článku: Dávid Králik
Pozn. autora pre menej chápavých:
* Pod volmi samozrejme všetci rozumieme pánov poslancov, ktorí sú platení z mojich daní, no namiesto toho, aby pracovali, si len tak zdvihnú tie svoje zadky a odídu. 😉